Narodna skupština
20090326

Dame i gospodo, drago mi je da pripadam poslaničkoj većini čija je predsednica Poslaničke grupe, gospođa Nada Kolundžija, izrazila razumevanje za opravdano nezadovoljstvo opozicije činjenicom da za unapred poslovnički utvrđenu sednicu poslednjeg četvrtka u mesecu za postavljanje poslaničkih pitanja Vlada Republike Srbije mora da sedi ovde. Ova sednica je dokaz koliko je teško graditi parlamentarizam, ali želim da potvrdim poruku koju je Nada Kolundžija uputila, a to je, da će i opozicija i vladajuća većina zajedno kontrolisati Vladu, tako da će ove sednice biti. Želim da iskoristim prisustvo dvoje ministara trenutno u sali, gospodine Tomice Milosavljevića i gospođe Jasne Matić, da postavim nekoliko pitanja.